Source: http://docplayer.hu/271099-A-gazdasagi-jog-alapjai.html
Timestamp: 2018-05-24 19:23:05
Document Index: 1395229

Matched Legal Cases: ['BÍRÓSÁG ', 'BÍRÓSÁG ', 'BÍRÓSÁG ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

A GAZDASÁGI JOG ALAPJAI - PDF
Download "A GAZDASÁGI JOG ALAPJAI"
Győző Frigyes Juhász
1 A projekt az Európai Unió társfinanszírozásával, az Európa terv keretében valósul meg. DR. HERBST ÁRPÁD (SZERK.) A GAZDASÁGI JOG ALAPJAI DE AMTC AVK 2007 Készítette: Apáti Ferenc, projektmenedzser
2 HEFOP P /1.0 Ez a kiadvány a Gyakorlatorientált képzési rendszerek kialakítása és minőségi fejlesztése az agrár-felsőoktatásban című program keretében készült DR. HERBST ÁRPÁD (SZERK.) A GAZDASÁGI JOG ALAPJAI DE AMTC AVK
3 Szerzők: Dr. Balásházy Mária Budapesti Corvinus Egyetem (II. rész 2., 3., 4., 5. fejezet; IV. rész) Dr. Herbst Árpád Szent István Egyetem (II. rész 1.,6. és 7. fejezet) Dr. Kovács László Szent István Egyetem (I. rész) Orlovits Zsolt Szent István Egyetem (III. rész) Dr. Szira Zoltán Szent István Egyetem (II. rész, 6. fejezet) Lektor: Nagyné Fehér Irén DE AMTC AVK 2007 ISBN E tankönyv teljes mértékben megegyezik a Debreceni Egyetem honlapján, a elérési úton megtalálható, azonos című tankönyvvel. Első kiadás A kiadvány szerzői jogvédelem alatt áll. A kiadványt, illetve annak részeit másolni, reprodukálni, adatrögzítő rendszerben tárolni bármilyen formában és bármilyen eszközzel elektronikus úton vagy más módon a kiadó és a szerzők előzetes írásbeli engedélye nélkül tilos. Kiadó: Debreceni Egyetem Agrár- és Műszaki Tudományok Centruma Agrárgazdasági és Vidékfejlesztési Kar Debrecen,
4 TARTALOMJEGYZÉK I. RÉSZ JOGELMÉLETI ALAPOK, ALKOTMÁNYJOG 7 1. FEJEZET JOGELMÉLETI ALAPFOGALMAK 7 1. A JOG FOGALMA 7 2. A JOGRENDSZER TAGOZÓDÁSA 8 3. A JOGI NORMA SZERKEZETE A JOGFORRÁS FOGALMA. A MAGYAR KÖZTÁRSASÁG JOGALKOTÓ SZERVEI. A JOGSZABÁLYOK HATÁLYA KIHIRDETÉSE AZ EURÓPAI UNIÓ JOGRENDSZERÉNEK ELEMEI A JOGVISZONY FEJEZET AZ ALKOTMÁNY ÉS AZ ALKOTMÁNYOSSÁG FOGALMA, AZ ÁLLAMI SZERVEK RENDSZERE A MAGYAR KÖZTÁRSASÁGBAN AZ ALKOTMÁNY ÉS AZ ALKOTMÁNYOSSÁG AZ 1989-ES ALKOTMÁNYMÓDOSÍTÁS JELENTŐSÉGE ÉS FŐBB VONÁSAI A MAGYAR ÁLLAMSZERVEZET RENDSZERE FEJEZET AZ ORSZÁGYGYŰLÉS AZ ORSZÁGGYŰLÉS SZERVEZETE A KÉPVISELŐK JOGÁLLÁSA AZ ORSZÁGGYŰLÉS MŰKÖDÉSI RENDJE AZ ORSZÁGGYŰLÉS HATÁSKÖRE FEJEZET A KÖZTÁRSASÁGI ELNÖK A KÖZTÁRSASÁGI ELNÖK JOGÁLLÁSA A KÖZTÁRSASÁGI ELNÖK HATÁSKÖRE FEJEZET AZ ALKOTMÁNYBÍRÓSÁG AZ ALKOTMÁNYBÍRÓSÁG SZERVEZETE AZ ALKOTMÁNYBÍRÓSÁG HATÁSKÖRE FEJEZET AZ ÁLLAMPOLGÁRI JOGOK ORSZÁGGYŰLÉSI BIZTOSA AZ ORSZÁGGYŰLÉSI BIZTOS JOGÁLLÁSA AZ ORSZÁGGYŰLÉSI BIZTOS ELJÁRÁSA ÉS INTÉZKEDÉSEI FEJEZET AZ ÁLLAMI SZÁMVEVŐSZÉK AZ ÁLLAMI SZÁMVEVŐSZÉK (ÁSZ) JOGÁLLÁSA ÉS SZERVEZETE AZ ÁLLAMI SZÁMVEVŐSZÉK FELADATAI ÉS ELJÁRÁSA FEJEZET A KORMÁNY A KORMÁNY SZERVEZETE ÉS ÜGYRENDJE Hiba! A könyvjelző nem létezik. 2. A KORMÁNY FELADATKÖRE Hiba! A könyvjelző nem létezik. 9. FEJEZET KÖZPONTI ÁLLAMIGAZGATÁSI SZERVEK HIBA! A KÖNYVJELZŐ NEM LÉTEZIK. 1. A MINISZTEREK ÉS A MINISZTÉRIUMOK Hiba! A könyvjelző nem létezik. 2. EGYÉB KÖZPONTI ÁLLAMIGAZGATÁSI SZERVEK Hiba! A könyvjelző nem létezik. 10. FEJEZET AZ ÖNKORMÁNYZATOK AZ ÖNKORMÁNYZATOK JELLEGE ÉS ORSZÁGOS RENDSZERE A TELEPÜLÉSI ÖNKORMÁNYZAT SZERVEZETE ÉS TISZTSÉGVISELŐI A TELEPÜLÉSI ÖNKORMÁNYZATOK FELADATKÖRE A MEGYEI ÖNKORMÁNYZAT SZERVEZETE ÉS FELADATKÖRE AZ ÖNKORMÁNYZATOK GAZDASÁGI ALAPJAI FEJEZET A BÍRÓSÁGOK A BÍRÓSÁGOK TEVÉKENYSÉGÉRŐL ÁLTALÁBAN A BÍRÓSÁGI SZERVEZET FELÉPÍTÉSE AZ IGAZSÁGSZOLGÁLTATÁS ALAPELVEI FEJEZET AZ ÜGYÉSZSÉG AZ ÜGYÉSZSÉG SZERVEZETE AZ ÜGYÉSZSÉG TEVÉKENYSÉGE 42 4
5 II. RÉSZ A VÁLLALKOZÁSOK JOGI SZABÁLYOZÁSÁNAK ALAPJAI FEJEZET VÁLLALKOZÁSI FORMÁK A MAGYAR GAZDASÁGBAN (ÁTTEKINTÉS) VÁLLALATI (VÁLLALKOZÁSI) FORMÁK ELSŐDLEGESEN NEM PROFITORIENTÁLT CÉLÚ SZERVEZETEK AZ EGYÉNI VÁLLALKOZÁS FEJEZET A GAZDASÁGI TÁRSASÁGOK JOGI SZABÁLYOZÁSA A GAZDASÁGI TÁRSASÁG FOGALMA, JELLEMZŐ VONÁSAI A GAZDASÁGI TÁRSASÁGOK ALAPÍTÁSNAK KÖZÖS SZABÁLYAI FEJEZET AZ EGYES GAZDASÁGI TÁRSASÁGI FORMÁK SZABÁLYOZÁSA A KÖZKERESETI TÁRSASÁG FOGALMA, JELLEMZŐI A BETÉTI TÁRSASÁG FOGALMA, JELLEMZŐI A KORLÁTOLT FELELŐSSÉGŰ TÁRSASÁG FOGALMA, JELLEMZŐI A RÉSZVÉNYTÁRSASÁG FOGALMA, JELLEMZŐI FEJEZET A KÖZÖS VÁLLALAT FEJEZET AZ EGYESÜLÉS FEJEZET A SZÖVETKEZET JOGI SZABÁLYOZÁSA A SZÖVETKEZET JELLEMZŐ VONÁSAI, A SZÖVETKEZETEK JOGI SZABÁLYOZÁSA Hiba! A könyvjelző nem létezik. 2. A SZÖVETKEZET TÖRVÉNYI FOGALMA ÉS A SZÖVETKEZET ALAPÍTÁSA Hiba! A könyvjelző nem létezik. 3. A SZÖVETKEZET VAGYONA ÉS GAZDÁLKODÁSA Hiba! A könyvjelző nem létezik. 4. A SZÖVETKEZET SZERVEZETE Hiba! A könyvjelző nem létezik. 5. A TAGOK JOGAI ÉS KÖTELEZETTSÉGEI Hiba! A könyvjelző nem létezik. 6. A SZÖVETKEZET STÁTUSVÁLTOZÁSAI Hiba! A könyvjelző nem létezik. 7. FEJEZET A CSŐDELJÁRÁS, A FELSZÁMOLÁSI ELJÁRÁS ÉS A VÉGELSZÁMOLÁS A CSŐDELJÁRÁS A FELSZÁMOLÁSI ELJÁRÁS A VÉGELSZÁMOLÁS 82 III. RÉSZ DOLOGI JOG, FÖLDJOG FEJEZET A DOLOGI JOG ALAPJAI A DOLOG FOGALMA, OSZTÁLYOZÁSA A FÖLD MINT SAJÁTOS DOLOG A DOLOGI JOG FOGALMA, A DOLOGI JOGVISZONY SZERKEZETE FEJEZET A TULAJDON A TULAJDONJOGVISZONY A TULAJDON RÉSZJOGOSÍTVÁNYAI A TULAJDONOS KÖTELEZETTSÉGEI INGATLANOK TULAJDONÁNAK SZERZÉSMÓDJAI TERMŐFÖLD TULAJDONSZERZÉSÉNEK KÖZJOGI KORLÁTAI A KÖZÖS TULAJDON FEJEZET A HASZNÁLATI JOGOK A HASZNÁLATI JOGOK TÍPUSAI TERMŐFÖLD HASZONBÉRLETE A HASZONBÉRLET KÜLÖNÖS ALAKZATAI 99 5
6 IV. RÉSZ A KÖTELMI JOG ALAPJAI FEJEZET A KÖTELEM ÉS A SZERZŐDÉS FOGALMA, ELEMEI, LÉTREJÖVETELE A KÖTELMI VISZONY KELETKEZÉSE A POLGÁRI JOGI SZERZŐDÉS ELEMEI A SZERZŐDÉS TARTALMA FEJEZET A SZERZŐDÉS MEGKÖTÉSE SZERZŐDÉSKÖTÉSI MÓDOK SZABVÁNY (BLANKETTA) SZERZŐDÉS ALAPJÁN TÖRTÉNŐ SZERZŐDÉSKÖTÉS A SZERZŐDÉSKÖTÉSI KÖTELEZETTSÉG AZ ELŐSZERZŐDÉS A KÉPVISELET A SZERZŐDÉS ALAKJA FEJEZET A SZERZŐDÉSEK ÉRVÉNYTELENSÉGE AZ ÉRVÉNYTELENSÉG FOGALMA, ALAKZATAI AZ ÉRVÉNYTELENSÉGI OKOK FEJEZET A SZERZŐDÉST BIZTOSÍTÓ MELLÉKKÖTELEZETTSÉGEK A FOGLALÓ A KÖTBÉR AZ ÓVADÉK A KEZESSÉG A ZÁLOG JOGVESZTÉS KIKÖTÉSE FEJEZET A KÖTELEM MEGSZŰNÉSE A KÖTELEM MEGSZŰNÉSÉNEK ESETEI A SZERZŐDÉS TELJESÍTÉSE FEJEZET A SZERZŐDÉSSZEGÉS A SZERZŐDÉSSZEGÉS FOGALMA, FAJAI A SZERZŐDÉSSZEGŐ MAGATARTÁSOK A KÖTELEZETTI KÉSEDELEM ÉS JOGKÖVETKEZMÉNYE A JOGOSULTI KÉSEDELEM ÉS JOGKÖVETKEZMÉNYE A HIBÁS TELJESÍTÉS A TELJESÍTÉS LEHETETLENNÉ VÁLÁSA, A MEGHIÚSULÁS FOGALMA FEJEZET A KÁRTÉRÍTÉS A RENDES VÉTKES FELELŐSSÉG A FOKOZOTT (VÉTLEN) FELELŐSSÉG ALKALMAZÁSI TERÜLETE FEJEZET A SZERZŐDÉS TIPIZÁLÁSA A SZERZŐDÉSTÍPUSOK ÁLTALÁBAN ADÁSI KÖTELMEK EREDMÉNYKÖTELMEK ÜGYVITELI KÖTELMEK HASZNÁLATI KÖTELMEK HELYTÁLLÁSRA IRÁNYULÓ KÖTELMEK ORGANIZÁCIÓS SZERZŐDÉSEK ATIPIKUS ÉS VEGYES SZERZŐDÉSEK 125 6
7 I. RÉSZ JOGELMÉLETI ALAPOK, ALKOTMÁNYJOG 1. FEJEZET JOGELMÉLETI ALAPFOGALMAK 1. A JOG FOGALMA A jog legáltalánosabb értelemben magatartási szabályok, normák összessége, amely meghatározza, hogy a jogi norma címzettje adott helyzetben mit tegyen, vagy milyen magatartástól tartózkodjon. A társadalomban a jogon kívül még számos magatartási szabály befolyásolja az emberek viselkedését. Gondoljunk a szokásokra, az erkölcsi, etikai szabályokra vagy a vallási normákra. Ezekre mind jellemző, hogy a lehetséges magatartások közül előírják a követendőt és a be nem tartásuk esetére valamilyen hátrányt helyeznek kilátásba. A jognak azonban több olyan sajátossága van, amelyekkel más társadalmi szabályok nem rendelkeznek. Ezek a következők: a) A jogot jogalkotási hatáskörrel felruházott állami szervek hozzák létre. A magatartási szabályokat társadalmi csoportok, közösségek, vagy különböző szervezetek hozzák létre, a jog keletkezése és érvényesülése szorosan kapcsolódik az állam működéséhez. A jog és az állam egymást feltételező fogalmak. Az állami akarat, az állami szervek döntéseinek jelentős része jogi normákban jelenik meg. Jogi normát azonban az állami szervek közül csak azok alkothatnak, amelyek erre kifejezetten felhatalmazást kapnak. b) A jogalkotást eljárási szabályok határozzák meg. A jogalkotásra felhatalmazást kapott állami szervek számára előírás, hogy csak meghatározott eljárás keretében és meghatározott formában alkothatnak jogot. (A jogalkotó szervekről és az általuk megalkotható jogszabályok megnevezéséről később még részletesen lesz szó.) c) A jog általános jellegű, vagyis az adott társadalom valamennyi jogalanyára nézve érvényes. A jogon kívüli társadalmi normák társadalmi csoportonként, közösségenként, szervezetenként különbözőek. Ezzel szemben a jog csak akkor képes betölteni társadalmi funkcióját, ha a jogalanyok teljes körét hatalma alá vonja., tehát mindenkire nézve egységesen szabályozza a követendő magatartást. Mindebből nem következik az, hogy valamennyi jogi norma minden jogalanyra érvényes, a jogalkotó szabályozni kívánt társadalmi viszonytól függően határozza meg, hogy a jogalanyok melyik körére vonatkozik egy-egy jogszabály. d) A jog állami kényszerre támaszkodik. A jogszabályok be nem tartása esetén állami jogalkalmazó szervek, mint pl. a bíróság, az államigazgatási szervek, valamilyen joghátrány kilátásba helyezésével, kényszerítik ki a jogszabályban foglaltaknak megfelelő magatartást, illetve jogsértés esetén szankciót alkalmaznak. Összegezve az eddig elmondottakat megállapíthatjuk, hogy a jog olyan magatartási szabály, amelyet a jogalkotási hatáskörrel felruházott állami szervek hoznak létre, a társadalom valamennyi tagjára, a jogalanyok teljes körére nézve érvényes, és amelynek be nem tartása esetén az állam kényszert alkalmazhat. 7
8 A jog alapvető feladata, hogy szabályozza a társadalmi viszonyokat, ennek során kiszámítható, rendezett társadalmi viszonyokat teremtsen. A jog további feladata, hogy összehangolja az állampolgárok, az állami szervek és a társadalomban működő egyéb szervek tevékenységét és érdekeit, valamint a jogalanyok között keletkező konfliktusokat feloldja. A magas színvonalú jogalkotás egyik legfőbb jellemzője és egyben követelménye, hogy a társadalmi viszonyokat az általános erkölcsi felfogásnak, társadalmi igazságérzetnek megfelelően képes szabályozni. A jogalkotók felelőssége, hogy az általuk meghozott jogi normák alkalmasak legyenek a különböző érdekek mentén tagolt társadalomban konszenzust teremteni. Végső soron a jog a társadalmi közjó megteremtésének egyik legfontosabb eszköze. 2. A JOGRENDSZER TAGOZÓDÁSA A jogrendszer egy adott állam meghatározott időpontban hatályban lévő jogszabályainak összessége. A helyi szintű normákat is beleértve a magyar jogrendszer több tízezer jogszabályból áll. Ezeket a jogszabályokat azonos ismérvek alapján csoportosítjuk, ezzel lehetővé tesszük, hogy egy-egy jogszabályt a jogrendszerben elfoglalt helye szerint és más jogszabályok összefüggéseiben is lássunk. Ennek nem kizárólag az óriási joganyag közötti eligazodás miatt, hanem a jogszabályok értelmezésénél is nagy jelentősége van. A jogrendszert többféle szempont szerint csoportosíthatjuk. Mi ezek közül a közjogmagánjog szerint felosztást, valamint a jogágakra történő tagozódást ismertetjük Közjog-magánjog A közjog szabályozásának tárgya az állam szervezete, az állami szervek tevékenysége a jogalanyok és az állam közötti kapcsolat szabályozása. A közjog a közhatalom kiépítését, fenntartását és gyakorlását szabályozza, A közjogias jellegű jogszabályok dominánsan szűk mozgásteret adnak a jogalanynak, részletezően, pontosan meghatározzák, hogy az adott élethelyzetben mi a követendő magatartás. A közjogi jogviszonyokban az ügy ura az állam, illetve az államot képviselő szerv. Gondoljunk az államigazgatási szervek működésére, vagy a különböző adónemekre vonatkozó törvények alkalmazására. A magánjog, a magánérdekű életviszonyok szabályait tartalmazza, azt a szférát, ahol a jogalanynak nagy a döntési szabadsága, mozgástere. A magánjogi szabályozás alá eső társadalmi gazdasági viszonyokban egyenlő és szabad jogalanyok mellérendeltségi viszonyban állnak egymással. A jogi szabályozás célja, hogy olyan kidolgozott jogi formákat, eszközöket biztosítson, amelyek lehetőséget nyújtanak a jogalanyok számára érdekeik érvényesítésére, de nem teszi kötelezővé ezek alkalmazását. A jogviszonyban résztvevő feleknek lehetőségük van arra, hogy saját érdekeiknek, akaratuknak megfelelően saját képükre formálják az adott társadalmi viszonyt. A jog csak kivételesen például valamelyik fél érdekében állít akadályt a felek akaratának. A fentiekhez kapcsolódóan meg kell még jegyeznünk, hogy a közjogi és a magánjogi szféra nem különül el egymástól mindig határozottan. Gyakran találunk példát arra, hogy alapvetően magánjogi jogszabályban eltérést nem engedő, vagy tiltó rendelkezések vannak. Ez fordítva is igaz: közjogi jogterületen arra is van példa, amikor a jogszabály rendelkező részétől el lehet térni, vagy meghatározott lehetőségek között választhat a jogalany. 8
9 A két jogterület közötti különbséget a következő ismérvek jellemzik leginkább. A közjogra dominánsan parancsoló, kényszerítő vagy tiltó (imperatív), illetve kötelezően alkalmazandó (kógens) szabályozás jellemző. A magánjog tipikusan megengedő (diszpozitív) jellegű jogszabályokat tartalmaz. A jogviszony alanyainak a jogszabály széles döntési szabadságot biztosít, ezzel mindaddig élhetnek, amíg valamilyen imperatív jellegű jogszabályba nem ütközik magatartásuk. A közjogi jellegű kötelezettségek általában a kötelezettek akaratára tekintet nélkül egy meghatározott társadalmi viszony bekövetkezésével egyidejűleg beállnak, míg a magánjogi kötelezettségek általában csak a kötelezettek akaratából állnak be. A közjogi viszonyokban általában fennáll a közvetlen kényszer alkalmazásának lehetősége, magánjogi jogviszonyban azonban csak közvetett kényszer (bírói út) igénybevételére van lehetőség. A közjogi jogviszonyok jellemzően alá-fölérendeltségi (vertikális) viszonyok, míg a magánjogi életviszonyok jellemzően mellérendeltségi (horizontális) viszonyok. A közjogban a jogviszony egyik alanya mindig az állam, illetve az államot képviselő szerv, magánjogi jogviszonyban bármely jogalany részt vehet A jogági tagozódás A jogági tagozódás lényegében társadalmi viszonyok szerinti tagozódást jelent. Az ember mint társas lény társadalmi viszonyok között éli le az életét, továbbá társadalmi viszonyok jönnek létre a különböző állami szervek, civil szerveződések, gazdálkodó szervezetek között is. Az azonos vagy hasonló társadalmi viszonyokat azonos módon szabályozó jogszabályok tartoznak ugyanabba a jogágba. A szabályozás módja szerint a jogviszonyokat megkülönböztetjük attól függően is, hogy a jogalanyok mellérendeltségi vagy aláfölérendeltségi kapcsolatban állnak egymással A jogágak típusai A jogágak tipizálására nézve egyes társadalmi korszakonként, sőt azon belül is, különböző álláspontok alakulnak ki. A társadalmi viszonyok változásával egyes jogterületek felértékelődnek, nagyobb szerepük lesz, gondoljunk a környezetvédelemre, informatikára, más korábban önálló jogágként kezelt területek jelentősége pedig csökkent (pl. a szövetkezeti jog). Fontos továbbá megjegyeznünk, hogy egy-egy konkrét jogi probléma megoldására általában több jogágba tartozó jogszabályt kell alkalmazni. Gyakran az egyik jogszabály alkalmazása olyan következményekkel jár, amely szükségessé teszi egy másik jogágba tartozó normában előírt kötelezettség teljesítését. (Pl. egy ingatlan adásvételi szerződés megkötése melyre nézve a polgári jog szabályait kell alkalmazni magával hozza a pénzügyi jogba tartozó adózási, illetékfizetési szabályok alkalmazását is.) A fentiekkel van összefüggésben az is, hogy számos jogszabály két-három jogág határterületén van, vagyis több jogágba is besorolható A következőkben a közjogi, illetve a magánjogi szférába tartozó jellemző jogág lényegét ismertetjük. 9
10 2.4. A közjogi szféra tipikus jogágai a) Alkotmányjog : a társadalom politikai és gazdasági rendszerének alapelveit, az állami szervek rendszerét, azok jogállását, a hatalom gyakorlásának módját, az állampolgárok alapjogait és kötelezettségeit, a választási rendszert, az állampolgársághoz kapcsolódó kérdéseket szabályozza. b) Közigazgatási jog: összességében az állam végrehajtó, rendelkező tevékenységét ellátó szervek működését, azok egymás közötti kapcsolatát, az állampolgárok és közigazgatási szervek közötti viszonyt szabályozza. c) Büntetőjog: feladata az állami, társadalmi, gazdasági rendnek, az állampolgárok személyének, jogainak és biztonságának védelme. Meghatározza a büntetendő magatartások körét és a kiszabható büntetések nemét és mértékét. A büntetőjog alapjogszabálya a Büntető Törvénykönyv (Btk). d) Büntetőeljárási jog: a büntetőügyekben eljáró szervek (rendőrség, ügyészség, bíróság) és személyek jogi helyzetét, továbbá a büntetőjogi felelősség megállapításának rendjét tartalmazza. e) Pénzügyi jog: szabályozza az államháztartás működését, állam és a helyi önkormányzatok költségvetését, annak végrehajtását, valamint a nemzeti jövedelem meghatározott részének központosítására és újraelosztására vonatkozó szabályokat. Ennek körében az állami bevétel egyes részterületeit (adók, vámok, illetékek stb), az állami kifizetések, támogatási rendszerét. Szabályozza továbbá a pénzrendszert és részben a pénzforgalmat, hitelrendszert, biztosítási rendszert A magánjogi szféra tipikus jogágai a) Polgári jog: a társadalom vagyoni viszonyait, ezen belül a tulajdonviszonyokat, a szerződési és kártérítési, valamint az öröklési viszonyokat, A polgári jog tárgykörébe tartozik a jogalanyiság kérdése, továbbá a személyek egyes nem vagyoni vagy nem tisztán vagyoni viszonyai is. Így pl. jó hírnév, becsület, név védelme, a szellemi alkotások viszonyai (szerzői, találmányi jog stb.). A polgári jog alapjogszabálya a Polgári Törvénykönyv (Ptk). b) Polgári eljárási jog: a bíróságok elé kerülő polgári peres és nem peres ügyek elintézési rendjét szabályozza. Meghatározza a bíróságok hatáskörét és illetékességét, a tárgyalás, a tényállás megállapításra vonatkozó szabályokat, a felek (felperes, alperes) és más személyek (pl. tanú, szakértő) jogállását. c) Családjog: a család, a házasság, a gyámság intézményével kapcsolatos személyi és vagyoni viszonyokat határozza meg. Ennek körében többek között szabályozza a házastársi kapcsolat alapvető jogviszonyait, a családban keletkező szülő gyermek kapcsolatot, illetve a házasság felbontásának viszonyait. d) Munkajog: a munkaviszonyra vonatkozó szabályokból áll. Többek között meghatározza a munkáltatók és a munkavállalók jogait és kötelezettségeit, a munkaidőt, pihenőidőt, a munka díjazását, a munkaviszony létesítésének, megszüntetésének, a dolgozók anyagi felelősségének valamint a munkahelyi kollektívák érdekvédelmi tevékenységének szabályait. e) Földjog: a földtulajdonra, a földhasználatra, a földvédelemre és a földigazgatásra vonatkozó szabályokat tartalmazza. 3. A JOGI NORMA SZERKEZETE A jogi norma általánosan megfogalmazott magatartási szabály, amely a jog legkisebb önálló egysége. A jogi norma meghatározza, hogy milyen társadalmi viszonyt szabályoz, vagyis milyen esetekre kell alkalmazni, tartalmazza, hogy a társadalmi viszony bekövetkezése esetén milyen magatartást kell tanúsítania a jogi norma címzettjének, végül azt, hogy mi lesz a 10
11 következménye annak, ha a jogalany nem a jogszabály előírásai szerinti magatartást tanúsítja. Mindezek alapján a jogi norma szerkezetének három alapvető elemét különböztethetjük meg. Ezek a következők: a) tényállás (feltétel vagy hipotézis), b) rendelkezés (diszpozíció), c) jogkövetkezmény. a) A jogszabály tényállási része írja le azokat a körülményeket, eseményeket; amelyek bekövetkezése esetén a rendelkező rész (tehát a második szerkezeti elem) életbe lép. Tehát a rendelkezés életbe lépésének feltétele a tényállás megvalósulása. b) A rendelkezés - mint a jogszabály második szerkezeti eleme - akkor érvényesül, ha a tényállás megvalósult. A rendelkezés tartalmát tekintve háromféle lehet: 1.) pozitív parancsot (mit kell tenni), 2.) negatív parancsot (mit nem szabad tenni) és 3.) felhatalmazást (mit lehet tenni) tartalmazó. Más szóval a rendelkezés lehet parancsoló (pl. a munkaszerződésben a feleknek meg kell állapodniuk a munkakörben, a személyi alapbérben és a munkavégzés helyében), tiltó (pl. tilos a munkavállalók között nemük, koruk, fajuk, származásuk illetve egyéb a munkaviszonnyal össze nem függő körülmény miatt hátrányos megkülönböztetést alkalmazni), és megengedő (pl. ha a felek másképpen nem állapodtak meg, a munkavállalót megillető végkielégítés mértéke három évi munkaviszony esetén legalább egy havi átlagkereset). c) A jogkövetkezmény a jogi norma harmadik szerkezeti eleme. Amennyiben a jogalany a diszpozícióban előírt parancsot nem teljesíti, vagy az ott meghatározott tilalmat megszegi, az állami szervnek fel kell lépnie vele szemben. Ebben az értelemben a jogkövetkezmény szankcióként jelenik meg. A jogkövetkezmény azonban nemcsak szankció formájában jelenhet meg. A jogszabály rendelkező részében foglaltaknak megfelelő magatartás tanúsítása esetén a jogalany meghatározott állami kedvezményekre, juttatásokra előnyökre tarthat igényt. 4. A JOGFORRÁS FOGALMA. A MAGYAR KÖZTÁRSASÁG JOGALKOTÓ SZERVEI. A JOGSZABÁLYOK HATÁLYA KIHIRDETÉSE 4.1. A jogforrás fogalma és típusai A jogforrás lehet belső és külső jogforrás. Belső jogforráson a jogalkotásra felruházott állami szervet, külső jogforráson a jogszabály megjelenési formáját értjük. A jogforrások rendszerét, a jogalkotási eljárást, a jogszabály hatályára vonatkozó szabályokat a jogalkotásról szóló évi XI. törvény tartalmazza. A Magyar Köztársaságban a jogalkotó szervek az alábbi jogszabályokat alkotják: a) az Országgyűlés törvényt, b) a Kormány rendeletet, c) a miniszterelnök és a Kormány tagjai (a továbbiakban együtt: miniszter) rendeletet, d) az önkormányzat rendeletet. A) A törvény. A törvények közül ki kell emelni az alkotmányt, mint alaptörvényt. Az alkotmány és a jogalkotásról szóló törvény meghatározza azokat a tárgyköröket, amelyeket, 11
12 azok társadalmi, politikai, gazdasági jelentőségre tekintettel a legmagasabb szintű jogszabályban, tehát törvényben kell szabályozni. A társadalmi rendre vonatkozóan törvényben kell szabályozni, pl. a társadalmi és érdekképviseleti szervek jogállását, a népszavazást, a bűncselekményeket, a büntetéseket. A gazdasági rendre vonatkozóan törvényi szabályozást igényelnek, pl. a tulajdonviszonyok, a magán és a jogi személyek vagyoni viszonyai, az állami pénzügyek, az adók és az adójellegű kötelességek szabályai. Az állampolgárok alapvető jogai és kötelességei körében törvényben kell szabályozni, pl. az állampolgárságot, az egyesülési és gyülekezési jogot, az oktatást és a közművelődést. B)) A Kormány az alkotmányban meghatározott feladatkörben, illetőleg törvényben kapott felhatalmazás alapján rendeletet alkot. A Kormány által kibocsátott rendelet az állampolgári szervezetekre nézve közvetlenül jogot, illetve kötelezettséget keletkeztet. C) A miniszter feladatkörében és törvényben vagy kormányrendeletben kapott felhatalmazás alapján ad ki rendeletet. Miniszteri rendelet kiadására a miniszter akadályoztatása esetén a minisztérium politikai államtitkára jogosult. D) A helyi önkormányzat rendeletet ad ki a törvény vagy kormányrendelet felhatalmazása alapján, a helyi területi sajátosságoknak megfelelő részletes szabályok megállapítására, vagy a magasabb szintű jogszabályban nem rendezett társadalmi viszonyok rendezésére. Meg kell még említeni a nemzetközi szerződést. Az általánosan kötelező magatartási szabályt tartalmazó nemzetközi szerződést a tartalmának megfelelő szintű jogszabályba foglalva - pl. törvényben vagy kormányrendeletben - kell kihirdetni. A jogszabályok hierarchikus, tehát alá- fölérendeltségi viszonyban vannak egymással, ebből az következik, hogy a magasabb szintű jogszabállyal az alacsonyabb jogszabály nem állhat ellentétben. A jogszabályi hierarchia érvényesülésében az Alkotmánybíróság kulcsszerepet tölt be Az állami irányítás egyéb jogi eszközei A jogszabályoktól meg kell különböztetnünk az állami irányítás egyéb jogi eszközeit. a) Az Országgyűlés, a Kormány, az önkormányzatok szervei határozatban szabályozzák az általuk irányított szervek feladatait, valamint saját működésüket. A határozatok esetén különbséget teszünk normatív (szabályozó), illetve egyedi (általában döntést tartalmazó) határozatok között. Normatív határozatban - a jogszabályokhoz hasonlóan - általános jellegű szabályozásra kerül sor, míg az egyedi határozat egy konkrét ügyben hozott döntést tartalmaz. b) Utasítást a miniszter és az országos hatáskörű szerv vezetője jogszabályban meghatározott irányítási jogkörében a közvetlen irányítása alá tartozó szervek tevékenységének szabályozására ad ki. c) A gazdasági életben jelentős szerepe van a jegybanki rendelkezésnek, amelyben a Magyar nemzeti Bank elnöke a pénzügyi intézményekre, a kiegészítő pénzügyi szolgáltatást végző jogi személyekre, valamint a befektetési szolgáltatókra kötelező előírásokat adhat ki. A jegybanki rendelkezés a pénzforgalom tekintetében a fenti alanyi körön kívül valamennyi jogalanyra kiterjed. Az ilyen tartalmú rendelkezést a Magyar Közlönyben is közzé kell tenni. d) A Központi Statisztikai Hivatal elnöke statisztikai közleményként statisztikai fogalmat, módszert, osztályozást stb. tartalmazó kötelező rendelkezést adhat ki. e) Az állami irányítás egyéb jogi eszközei között kell említést tennünk a jogi iránymutatásról is. Ebbe a körbe tartozik az Országgyűlés és a Kormány által kiadott irányelv, amelyben a kibocsátó általános érvényű célokat, programokat 12
13 határoz meg, illetve állást foglal az állami és a társadalmi élet fontos kérdéseiben továbbá az állásfoglalás, amelyben az Országgyűlés és a Kormány jogszabályt értelmezhet. A jogszabályok és az állami irányítás egyéb jogi eszközei között abban van az alapvető különbség, hogy a jogalanyok természetes személy, jogi személy, stb.- teljes körére vonatkozó jog vagy kötelezettség megállapítása jogszabályi formát igényel, az állami irányítás egyéb jogi eszközei viszont csak az állami szervekre vonatkoznak, illetve a jogalkalmazáshoz, jogértelmezéshez nyújtanak segítséget. A jogszabály a társadalom életének tehát lényegesen tágabb körét fogja át, mint az állami életre, valamint az egyedi döntésekre korlátozódó egyéb jogi eszközök A jogszabály érvényessége és hatálya A jogszabály akkor érvényes, ha megfelel mindazoknak a követelményeknek, amelyek szükségesek ahhoz, hogy a jogszabály alkalmazható legyen. Az érvényességnek az alábbi feltételei vannak: a) a jogszabály alkotója rendelkezzen jogalkotói hatáskörrel; b) a jogszabályt az előírt eljárási szabályok betartásával hozzák létre; c) a megalkotott jogszabály ne álljon ellentétben a magasabb szintű jogszabállyal, vagyis illeszkedjen a jogszabályi hierarchiába; d) a jogszabály a jogalanyok számára megismerhető legyen, tehát az arra előírt formában kihirdetésre kerüljön. A hatály a jogszabály alkalmazhatóságára ad választ. Általánosságban megállapíthatjuk, hogy a jogszabály hatálya kiterjed az ország területén a magánszemélyekre, a jogi személyekre, illetve jogi személyiség nélküli jogalanyokra, valamint a külföldön tartózkodó magyar állampolgárokra. Az önkormányzat rendeletének hatálya az önkormányzat illetékességi területére terjed ki. A hatály négy típusát különböztetjük meg: a) alanyi (személyi), b) területi (földrajzi), c) időbeli, d) tárgyi (alkalmazási kör). Az alanyi hatály arra a kérdésre ad választ, hogy kikre vonatkozik a jogszabály. A területi hatályból állapítható meg, hogy az adott jogszabályt hol, melyik földrajzi térségben kell alkalmazni. Az időbeli hatály arra a kérdésre ad választ, hogy a jogszabályt mikortól kell alkalmazni. A hatálybalépés napját mindig meg kell jelölni. A jogbiztonság szempontjából fontos garanciális rendelkezés, hogy a jogszabály a kihirdetést megelőző időre nem állapíthat meg kötelezettséget, és nem nyilváníthat valamely magatartást jogellenessé. A tárgyi hatályt másképpen a jogszabály alkalmazási köreként határozzuk meg. Ez alatt azt a tárgykört, társadalmi viszonyt kell érteni, amelyet a jogszabály rendezni kíván. Ahhoz, hogy a jogszabályt az állampolgárok betarthassák, azt előzetesen nyilvánosságra kell hozni, hiszen ha a jogszabályról nem szerezhetnek tudomást az érintettek, nem is várható el tőlük, hogy azt betartsák. A jogszabály nyilvánosságra hozatalának módszere a jogszabályok kihirdetése, azaz a jogszabály előírt módon való közreadása, annak érdekében, hogy az állampolgárok és a különböző szervezetek tudomást szerezhessenek az őket érintő rendelkezésekről. 13
14 A jogszabályok kihirdetése kivéve az önkormányzati rendeleteket a Magyar Köztársaság hivatalos lapjában, a Magyar Közlönyben történik. Az önkormányzati rendeleteket, az önkormányzat szervezeti és működési szabályzatában meghatározott módon - ha van az önkormányzatnak hivatalos lapja abban, annak hiányában pl. falragaszon, vagy a helyi újságban - kell kihirdetni. A Magyar Közlöny mellett hivatalos lap még a Határozatok Tára, valamint az egyes minisztériumok és országos hatáskörű szervek lapja az úgynevezett tárcaközlöny. 5. AZ EURÓPAI UNIÓ JOGRENDSZERÉNEK ELEMEI A közösségi jog alapvetően különbözik mind az egyes nemzetállamok jogrendszerétől, mind a nemzetközi közjogtól. Az Unió tagállamai a közösségi intézmények által hozott jogszabályokat magukra nézve kötelezőnek fogadják el és az a saját jogrendszerük részét képezi, annak ellenére, hogy azt közvetlenül nem ők maguk alkotják. A közösségi jog a nemzeti jogrendszer szabályaival szemben elsőbbséget élvez, közvetlenül alkalmazható és jelentős részben közvetlenül hatályos. A közösségi jognak nemcsak a tagállamok, hanem az uniós természetes és jogi személyek is alanyai. A tagállamok bíróságai előtt a jogszabályokra hivatkozni lehet, arra jogot vagy követelést lehet alapozni. A közösségi jog szabályozásának tárgya az egységes belső piac létrehozása és működtetése, amely mind a tagállamok, mind a természetes és jogi személyek jogát egyaránt érinti. A közösségi jognak alapvetően négy forrása különböztethető meg: - a tagállamok egymással kötött szerződései (elsődleges jogforrások), - az Unió intézményei által alkotott normák (másodlagos jogforrások), - az Európai Bíróság által a tagállamok jogrendszereiből kiemelt és a közösségi jog forrásaként elismert általános jogelvek, - az Európai Közösségek, mint a nemzetközi jog önálló alanyai által harmadik államokkal kötött nemzetközi szerződések. Mi az első két jogforrás lényegét ismertetjük. a) Elsődleges jogforrások A tagállamok egymással kötött aktusai jelentik a közösségi jog legfőbb forrását. Ide tartoznak mindenek előtt az Alapító Szerződések (pl. a Párizsi Szerződés, a Római Szerződések, a Brüsszeli Szerződés, Maastrichti Szerződés) és a csatlakozási szerződések Ezen kívül az elsődleges jogforrások közé kell sorolni az ún. szubszidárius egyezményeket, amelyeket a tagállamok az Alapító Szerződések felhatalmazása alapján kötöttek egymással. b) Másodlagos jogforrások A Közösségek központi szervei által alkotott aktusok jelentik a közösségi jog másodlagos forrásait. Ezek részben kötelező, részben nem kötelező erővel bírnak a tagállamokra nézve. A kötelező jogi normák: - rendelet, - irányelv, - határozat. A rendelet általános hatályú, tehát minden tagállam, jogi személy és természetes személy a címzettje. Minden részét kötelező figyelembe venni és alkalmazni, tehát tilos csak egyes részeire korlátozni az alkalmazást. A rendelet további ismérve, hogy tagállami intézkedés nélkül, automatikusan az egyes tagállamok belső jogának részévé válik. Az irányelv az elérendő célt tekintve minden címzett tagállamot kötelezi, de átengedi a módszerek és az eszközök megválasztásának jogát a nemzeti hatóságok részére. 14
15 A határozat kizárólag a címzettnek szól (tagállam, természetes vagy jogi személy), viszont azt mindenben kötelezi. Általában adminisztratív jellegű és a közösségi jog végrehajtása során van ügydöntő szerepe. A határozattal szemben az érintett jogorvoslattal élhet, az Európai Bíróságtól kérheti megsemmisítését. A nem kötelező aktusok: - nyilatkozat, - célkitűzés, - alapelv, - ajánlás, - állásfoglalás. Ezek valójában éppen azért mert nem kötelező jellegűek, nem tekinthetők jogi normának. Jelentőségüket mégis az adja, hogy a nemzeti bíróságoknak, ha közösségi joggal kapcsolatos ügyekben járnak el, figyelembe kell venniük. Általában valamilyen cselekvési és magatartási elvárásokat fogalmaznak meg, illetve a közösségi jogszabályok alkalmazásával kapcsolatos jogértelmezést adnak. A rendeleteket, az irányelveket és a határozatokat közzé kell tenni a Közösség Hivatalos Lapjában. A Hivatalos Lap a Közösség valamennyi hivatalos nyelvén, tehát minden tagállam nyelvén hetente öt alkalommal jelenik meg. 6. A JOGVISZONY A jogrendszer tagozódásának vizsgálata során említésre került, hogy a jog alapvető feladata a társadalmi viszonyok szabályozása. A jogviszony tehát a jog által szabályozott társadalmi viszony. A jog természetesen nem szabályoz minden társadalmi viszonyt, hanem csak azokat, amelyek különböző megfontolások alapján jelentősek és ennek következtében jogi szabályozást igényelnek. A jogviszony három elemi egységét különböztethetjük meg. Ezek a következők: a jogviszony alanya (akik között a jogviszony fennáll). a jogviszony tartalma (a jogviszony alanyait terhelő kötelezettségek, illetve megillető jogok), a jogviszony tárgya (mindaz, amire a jogviszony tartalmát kitevő jogok és kötelezettségek irányulnak). A jogviszony alanya lehet: az ember (természetes személy), a jogi személy, a jogi személyiség nélküli jogalany Természetes személy, mint a jogviszony alanya a) Az ember jogalanyiságát a jogképesség fogalmával határozzuk meg. A jogképesség azt jelenti, hogy az emberi jogok és kötelezettségek alanya lehet. A Magyar Köztársaságban minden ember jogképes. Az ember jogképessége életkorra, nemre, fajra, nemzetiséghez vagy felekezethez való tartozásra tekintet nélkül egyenlő és feltétlen. A jogképesség az embert születésétől haláláig megilleti, sőt ha élve születik, fogamzásának időpontjától kezdve jogképes. b) A jogképesség azt jeleneti, hogy a jogalany jogok és kötelezettségek illethetik meg. Hogy a jogalany számára ki szerezhet jogokat és ki vállalhat részére kötelezettségeket az a cselekvőképességtől függ. Ahhoz, hogy valaki saját, tudatos akaratával jogviszonyt hozhasson létre, tehát jognyilatkozatot tegyen, cselekvőképesnek is kell lennie. 15
16 A cselekvőképesség állapotát a Polgári Törvénykönyv két tényező, az életkor és a belátási képesség alapján határozza meg. A polgári jogi cselekvőképesség három formája - a cselekvőképesség, - a korlátozott cselekvőképesség és - a cselekvőképtelenség. Cselekvőképesnek az a természetes személy minősül, aki a 18. életévét betöltötte, és cselekvőképességét törvény nem zárja ki, vagy nem korlátozza. Az ilyen személy jognyilatkozatának érvényességéhez nem kell más személy jognyilatkozata. Saját akaratnyilatkozatával jogot szerezhet és kötelezettséget vállalhat, jogviszonyt hozhat létre, módosíthat vagy szüntethet meg. Korlátozottan cselekvőképes az a kiskorú, aki a 14. életévét betöltötte, de a 18. életévét még nem érte el, s ezt megelőzően házasságot sem kötött. Úgyszintén korlátozottan cselekvőképes az a nagykorú személy is, aki ugyan betöltötte a l8. életévét, de a bíróság cselekvőképességet korlátozó gondnokság alá helyezte. A bíróság azt a személyt helyezheti cselekvőképességet korlátozó gondnokság hatálya alá, akinek az ügyei viteléhez szükséges belátási képessége pszichés állapota, szellemi fogyatkozása vagy szenvedélybetegsége miatt tartósan vagy időszakonként visszatérően nagymértékben csökkent. A korlátozottan cselekvőképes személy jognyilatkozatának érvényességéhez törvényes képviselőjének előzetes beleegyezése, vagy utólagos jóváhagyása szükséges. E fenti szabály alól vannak kivételek: nagykorú korlátozottan cselekvőképes személy törvényes képviselő hozzájárulása nélkül köthet házasságot, vagy a kiskorú érvényesen megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket, pl. tej, kenyér vásárlás. Cselekvőképtelen az a kiskorú, aki a 14. életévét nem töltötte be, illetve az a nagykorú személy, akit a bíróság cselekvőképességét kizáró gondnokság alá helyezett Erre akkor kerül sor, ha az ügyei viteléhez szükséges belátási képessége pszichés állapota, vagy szellemi fogyatkozása miatt tartósan teljes mértékben hiányzik. Gondnokság alá helyezés nélkül is cselekvőképtelen az, aki olyan állapotban van, hogy az ügyei viteléhez szükséges belátási képessége tartósan, vagy a jognyilatkozat megtételekor átmenetileg - teljesen hiányzik. Ilyen helyzet állhat elő például alkohol vagy kábítószer fogyasztása miatt, műtéti altatásban, kómában. Annak eldöntése az adott helyen, időben, körülmények között valóban fennállt-e a cselekvőképtelen állapot az adott tényállás pontos ismeretében dönthető el. A cselekvőképtelen személy jognyilatkozata semmis, azt érvénytelennek kell tekinteni. Kivétel a cselekvőképtelen személy által közvetlenül kötött és már teljesített csekély jelentőségű szerződés, amely megkötése a mindennapi életben tömegesen fordul elő és különösebb megfontolást nem igényel. A cselekvőképtelen nevében ugyancsak törvényes képviselője jár el A jogi személy, mint a jogviszony alanya Általános megfogalmazásban a jogi személy az állam által elismert célra létrejött és nyilvántartásba vett jogalanyisággal felruházott szervezet (pl. az egyesület) vagy célvagyon (pl. az alapítvány). 16
17 A jogi személyként való elismerésnek az alábbi kritériumai vannak: - Legyen a szervezetnek neve, jelöljék meg székhelyét és határozzák meg célját. - Legyen a szervezetnek ügyintéző és képviselő szerve. Az ügyintéző szerv alakítja ki a szervezet belső akaratát, míg a képviselő ezt az akaratot kifelé, más természetes és jogi személyekkel közli. - Legyen a szervezetnek a tagjaitól elkülönített vagyona, amely tartozásainak fedezetét biztosítja. Erre alapvetően azért van szüksége, mert a vagyoni viszonyok területén - elsősorban az árucsere-forgalomban - a szervezet lesz jogosult és kötelezett, de nem találhat magának partnert, ha a tartozásaiért nem tud vagyoni eszközökkel is helytállni. - Állami nyilvántartásba-vétel. A jogi személyeket valamelyik állami szerv gazdasági társaságokat a cégbíróság, társadalmi szervezeteket a megyei (fővárosi) bíróság regisztrálja. A jogi személyek a gazdasági-társadalmi szektorokban elfoglalt helyüket tekintve, lehetnek a) az államháztartás részeként működők, alaptípusa a költségvetési szerv, b) a non-profit szektor részeként, pl. társadalmi szervezet, alapítvány, c) a for-profit szektor szervezetei, pl. korlátolt felelősségű társaság, részvénytársaság Az állam, mint a jogviszony alanya. Az államot a jogállami reformokat megelőző szabályozás a jogi személytől elkülönülő jogalanyként definiálta. A hatályos szabályozás szerint az állam jogi személy, és mint ilyen, más jogi személyekkel és magánszemélyekkel egyenjogú és egyenrangú. Ennek tehát azért van jelentősége, mert az államot a polgári jogi, vagyoni jogi szférában nem illetik meg többlet-jogosítványok, a többi jogalannyal azonos elbírálás alá esik A jogi személyiség nélküli jogalanyok A jogi személyiség nélküli jogalanyok közé tartozik a közkereseti társaság és a betéti társaság. Mindkét szervezet rendelkezik azokkal a feltételekkel, amelyeket a jogi személy kritériumainál felsoroltunk, de azoktól lényegesen elválasztja a tagok felelősségének kérdése. A jogi személység nélküli jogalanyok között kell megemlítenünk a Polgári Törvénykönyv által szabályozott olyan közös tulajdoni alakzatokat, mint a társasháztulajdon, építőközösség, polgári jogi társaság. Ezek közös jellemzője, hogy korlátozott jogalanyisággal rendelkeznek, vagyis a jogi személyekhez képest szűkebb körben lehetnek jogviszony alanyai A jogviszony tartalma és tárgya A jogviszony tartalmán azokat a jogokat és kötelezettségeket értjük, amelyek a jogviszonyban résztvevő feleket, tehát a jogviszony alanyait megilletik, illetve terhelik. Így pl. a tulajdonjogviszony tartalmának része az a jogosultság, amely szerint a tulajdonos a tulajdonát birtokolhatja, használhatja, másra átruházhatja, illetve köteles viselni a fenti jogosultságokkal kapcsolatos terheket. A jogviszony tárgya tehát: magatartás, amely lehet pozitív (amikor tevőleges cselekményt kell végrehajtani) vagy negatív magatartás (amikor valamely cselekedettől való tartózkodást kell megvalósítani), továbbá dolog, azaz minden testi tárgy, amely tulajdonjog tárgya lehet, és a birtokba vehető természeti energia (pl. víz). Mindezek mellett a jogviszony tárgya pénz (értékpapír) is lehet. 17
18 2. FEJEZET AZ ALKOTMÁNY ÉS AZ ALKOTMÁNYOSSÁG FOGALMA, AZ ÁLLAMI SZERVEK RENDSZERE A MAGYAR KÖZTÁRSASÁGBAN 1. AZ ALKOTMÁNY ÉS AZ ALKOTMÁNYOSSÁG Az alkotmány az államhatalom gyakorlásának szabályait, a politikai, gazdasági rendszer működésének alapelveit, az állami szervezetrendszer felépítését tartalmazó alaptörvény. Alapvető formai jellemzője, hogy a jogforrási hierarchia legfelső szintjén helyezkedik el, ebből következően a törvényeknek és az alacsonyabb szintű jogszabályoknak meg kell felelniük, összhangban kell lenniük az alkotmány szellemével és írott betűjével. Szintén az alkotmány formai ismérveihez tartozik, hogy elfogadásához és módosításához az összes országgyűlési képviselő kétharmadának egyetértő szavazatára van szükség. Ez az előírás biztosítja, hogy az alaptörvény a parlamenti képviselők döntő részének konszenzusán alapuljon. Az alkotmány tartalmát tekintve meghatározza az állam jellegét, a hatalom gyakorlásának módját, a politikai, gazdasági szféra alapelveit, az állami szervek rendszerét, a központi államhatalmi szervek jogállását és hatáskörét, az alapvető állampolgári jogokat és kötelességeket, a választások alapelveit és a nemzeti jelképeket. Az alkotmányhoz szorosan kapcsolódik az alkotmányosság fogalma. Az az állam minősül alkotmányosnak és demokratikusnak, amely megfelel az alkotmányosság klasszikus alapelveinek. Ezeket a részben egymást feltételező és kiegészítő társadalmi, politikai, gazdasági, valamint az államszervezeti alapelveket és követelményeket a következők szerint foglaljuk össze. a) A népszuverenitás elve. A népszuverenitás, vagyis a népfelség elvének értelmében az állami főhatalom forrása a nép. A hatalmat a nép a közvetlen és a közvetett demokrácia intézményein keresztül gyakorolja. A népszuverenitás csak akkor érvényesülhet, ha demokratikus intézmények biztosítják a társadalom különböző érdekeinek valódi súlyúknak megfelelő kifejezését és képviseletét. A választási alapelveknek és az azoknak megfelelő, törvényben szabályozott választási rendszernek és választási eljárási szabályoknak döntő szerepük van abban, hogy érvényesüljön a népfelség elve. A választási szabályoknak kell biztosítania, hogy a politikai közhatalom gyakorlására azok kapjanak megbízást, akik tisztességes és átlátható versenyben elnyerik a választópolgárok többségének bizalmát. A választások során a választópolgár a közügyekben őt megillető döntési hatáskörét átruházza arra a személyre, akit alkalmasnak és érdemesnek tart arra, hogy érdekeit képviselje. Ebből következően akkor demokratikus a választási rendszer, továbbá a választást befolyásoló szereplők (pl. pártok, állami szervek, média) magatartásának szabályozása akkor felel meg a népfelség elvéből származó követelményeknek, ha a szabályok biztosítják, hogy a választott képviselők a választópolgárok akaratából, felelősségteljes döntésének eredményeként kerülnek tisztségükbe. b) A hatalmi ágak szétválasztásának és egyensúlyának elve. A hatalommegosztás teóriája a politikai gondolkodás egyik legnagyobb hatású elmélete, amely alapvetően meghatározza az alkotmányosság követelményeinek megfelelő államszervezeti felépítését és működését. A hatalommegosztás elméletét eredetileg a polgári felvilágosodás az uralkodó kezébe koncentrált korlátlan hatalommal szemben hirdette meg. Az elmélet első meghatározó 18
19 jelentőségű kidolgozója az angol JOHN LOCKE volt. Elképzelése szerint az állam által gyakorolt hatalmat az emberi szabadság megóvása érdekében egymástól elválasztott szervezetekre kell bízni. A francia MONTESQUIEU az angol polgári állam gyakorlatát elemezve a hatalommegosztás elméletét továbbfejlesztette. Megállapítása szerint az államban háromféle döntéshozó hatalom van: a törvényhozó, a végrehajtó és a bírói hatalom. Ezeket a hatalmakat, illetve a hatalmat gyakorló egyes intézményeket, az önkényuralom megelőzése, a szabadság biztosítása érdekében el kell választani egymástól. Montesquieu azonban nemcsak a hatalmat gyakorló szervek elkülönítését, hanem ezek egyensúlyát is fontosnak tartotta. Az elmélet jelentősége elsősorban abban áll, hogy, következetes megvalósítása megakadályozza a diktatórikus hatalomgyakorlás kialakulását, a hatalom egy személyben vagy egy testületben való összpontosulását. Az elmélet egyszerűsített lényege így hangzik: csak a korlátozott és ellenőrzött hatalom a jó hatalom. c) A törvény előtti egyenlőség elve és a törvények uralma. Az állampolgárok jogegyenlősége olyan alapelv, amely az egész jogrendszert áthatja A törvény előtti egyenlőség, vagyis a jogegyenlőség annyit jelent, hogy minden ember a közhatalomhoz képest egyenlő. Az emberek között nem lehet különbséget tenni faj, nem, nemzetiség, vallás, nyelv, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerint. Az alkotmányosság és a jogállamiság egyik alapvető követelménye, hogy az állami szervek a jog által meghatározott szervezeti keretek között és működési rendben a jog által a polgárok számára megismerhető és kiszámítható módon szabályozott korlátok között fejtik ki tevékenységüket. d) A jogbiztonság követelménye. A jogbiztonság az állam és elsősorban a jogalkotó kötelességévé teszi annak biztosítását, hogy a teljes jogrendszer és az egyes jogszabályok egyaránt világosak, egyértelműek, működésüket tekintve kiszámíthatók és előre láthatóak legyenek. A jogbiztonság egyaránt megköveteli a jogszabályok egyértelműségét és az egyes jogintézmények, állami szervek működésének átláthatóságát és kiszámíthatóságát. e) Az emberi jogok deklarálása. Az emberi jogok gondolatköre a polgári forradalmak koráig vezethető vissza, amikor a polgárok az állammal és a hatalommal szembeni követelményeket szabadságjogok formájában megfogalmazták. Az emberi jogok lényegében a jogban kifejeződő erkölcsi, társadalmi értékek összességét jelentik, amelyeket a jogrendnek tartalmaznia kell. Olyan általános jogelvekről van szó, amelyeknek mind a jogalkotás, mind a jogalkalmazás során az állami szerveknek be kell tartani és ezek érvényesülése az állampolgárok számára ellenőrizhető. A jogállam egyik jellemzője, hogy maga hoz létre olyan szerveket, amelyek feladata az emberi jogok érvényesülésének elősegítése. 2. AZ 1989-ES ALKOTMÁNYMÓDOSÍTÁS JELENTŐSÉGE ÉS FŐBB VONÁSAI Magyarországon az 1948 után szovjet mintára létrehozott államszervezeti modell a hatalom egységének elve szerint épült fel. Az 1949-ben létrehozott Alkotmány az évi XX. tv. rögzítette az állam osztálytartalmát, a proletariátus diktatúráját és a kommunista párt vezető szerepét. A hatalomgyakorlás sztálini értelmezése szerint a kommunista párt döntéseinek kell érvényesülnie az állami szervek működése során is. E szerint a kommunista párt 19
20 hatalomgyakorlása eleve magasabb rendű, szemben a parlamentarizmus formális, üres demokráciájával. A pártállam struktúrája és működése az egyetlen politikai központból irányított egységes államhatalom elvét követte. Az állami szervek feladata a társadalmi kontroll nélkül működő párt döntéseinek állami akarattá nyilvánítása és azok végrehajtása volt. Az l es rendszerváltás egyik legfontosabb állomása az alkotmányt módosító l989. évi XXXI. tv., az ún. köztársasági alkotmány elfogadása volt. Bár az Országgyűlés formai értelemben nem új alkotmányt, hanem alkotmánymódosítást fogadott el, tartalmilag azonban az alaptörvény teljes revíziójára és gyökeres módosítására került sor. Ennek kihirdetése, október 23-a óta a magyar alkotmány megfelel az alkotmányosság tartalmi követelményeinek. (a) Az alkotmány 1989-ben elfogadott preambuluma (bevezetése) a többpártrendszert, a parlamenti demokráciát és a szociális piacgazdaságot megvalósító jogállamiság megteremtését tűzte ki államcélként. (b) Az alkotmány deklarálja, hogy a Magyar Köztársaság független, demokratikus jogállam. A jogállamiság alapvető követelménye és egyben ismérve, hogy a közhatalommal rendelkező szervek a jog által meghatározott szervezeti keretek között és működési rendben a közjó érdekében, az állampolgárok által ellenőrizhető módon fejtik ki tevékenységüket. A jogállamiság lényege egyszerűen így foglalható össze: az állam van az állampolgárokért és nem az állampolgárok az államért. (c) Megszűnt a parlament helyettesítő jogkörrel rendelkező és államfői feladatokat ellátó 21 tagú testület, a Népköztársaság Elnöki Tanácsa. Az ország köztársaság lett, élén az egyszemélyi államfővel, a köztársasági elnökkel. (d) A marxista-leninista párt vezető szerepének megszüntetése mellett az Alkotmány deklarálja a többpártrendszert, mint a népakarat kialakításának és kinyilvánításának egyik lényeges biztosítékát. (e) Az államforma parlamentáris jellegének megfelelően az államhatalom legfontosabb szerveként, a népszuverenitás legfőbb letéteményeseként az Országgyűlés került meghatározásra. (f) Az alkotmány deklarálja a végrehajtó hatalom parlament előtti felelősségét. A végrehajtó hatalom központi szerve, a Kormány a parlamenttől kapja megbízatását és tevékenységéért a parlamentnek tartozik felelősséggel. Amennyiben a Kormány elveszti a parlamenti képviselők többségének bizalmát, leváltható és helyére új Kormány lép. (g) A modern jogállamokra jellemző intézményeket hoztak létre. Ennek megfelelően az alkotmány meghatározza az Alkotmánybíróság, az Állami Számvevőszék, az állampolgári, valamint a nemzeti és etnikai kisebbségi jogok országgyűlési biztosának helyzetét és szerepét. Ezek a szervek az állam önellenőrző mechanizmusának legfontosabb intézményei. (h) Az igazságszolgáltatás szférájában az Alkotmány deklarálja a bírák függetlenségét. (i) A helyi hatalomgyakorlás területén a központi irányítás alatt működő, szovjet mintára szervezett tanácsrendszert az önkormányzati rendszer váltotta fel. (j) Az alkotmány meghatározza a demokratikus választások feltételéül szolgáló alapelveket. A választójog általános és egyenlő, a szavazás közvetlen és titkos. (k) Az Alkotmány külön fejezetben tételesen sorolja fel az emberi és állampolgári jogok teljes körét. 3. A MAGYAR ÁLLAMSZERVEZET RENDSZERE Az egycentrumú hatalmi rendszert többcentrumú államszervezeti modell váltotta fel. A törvényhozó, a végrehajtó és a bírói hatalom mellett önálló hatalmi központként látja el feladatát az államfő, az Alkotmánybíróság és annak kell tekintetnünk a helyi önkormányzatokat is. 20